Komisijos sprendimas
1995 m. liepos 26 d.
iš dalies keičiantis Sprendimą 94/269/EB, nustatantį konkrečias žuvininkystės ir akvakultūros produktų importo iš Kolumbijos sąlygas
(tekstas svarbus EEE)
(95/332/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB [1], nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 11 straipsnio 5 dalį,
kadangi Komisijos sprendime 94/269/EB [2] su paskutiniais pakeitimais, padarytais Komisijos sprendimu 94/469/EB [3], žuvininkystės ir akvakultūros produktams į Bendriją importuoti buvo sudarytas Kolumbijos patvirtintų įmonių sąrašas; kadangi, Kolumbijos kompetentingai institucijai pateikus naują sąrašą, šis sąrašas gali būti iš dalies keičiamas;
kadangi Kolumbijos kompetentinga institucija pateikė naują sąrašą, į kurį įrašė 2 įmones ir pakeitė 1 įmonės duomenis;
kadangi būtina atitinkamai iš dalies pakeisti patvirtintų įmonių sąrašą;
kadangi šiame sprendime numatytos priemonės buvo parengtos Komisijos sprendime 90/13/EEB [4] nustatyta tvarka,
PRIĖMĖ ŠĮ SPRENDIMĄ:
1 straipsnis
Sprendimo 94/269/EB B priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1995 liepos 26 d.